กฎกระทรวงกฎกระทรวงฉบับที่ ๒๖ (พ.ศ. ๒๕๒๙)ออกตามความในพระราชบัญญัติการขนส่งทางบกพ.ศ. ๒๕๒๒[๑] อาศัยอำนาจตามความในมาตรา ๗ และมาตรา ๙๓ วรรคสองแห่งพระราชบัญญัติการขนส่งทางบก พ.ศ. ๒๕๒๒รัฐมนตรีว่าการกระทรวงคมนาคมออกกฎหมายกระทรวงไว้ ดังต่อไปนี้ให้เพิ่มความต่อไปนี้เป็นข้อ ๕ แห่งกฎกระทรวง ฉบับที่ ๑๔(พ.ศ. ๒๕๒๕) ออกตามความในพระราชบัญญัติการขนส่งทางบก พ.ศ. ๒๕๒๒ข้อ ๕คนต่างด้าวซึ่งได้รับอนุญาตให้อยู่ในราชอาณาจักรเป็นการชั่วคราวตามกฎหมายว่าด้วยคนเข้าเมืองและมีใบอนุญาตขับรถระหว่างประเทศตามอนุสัญญาว่าด้วยการจราจรทางถนน หรือใบอนุญาตขับรถที่ออกโดยพนักงานเจ้าหน้าที่หรือสมาคมยานยนต์ที่มีอำนาจของประเทศในสมาคมประชาชาติแห่งเอเชียตะวันออกเฉียงใต้ผู้ใดประสงค์จะปฏิบัติหน้าที่เป็นผู้ขับรถในประเภทการขนส่งส่วนบุคคลในราชอาณาจักรให้แจ้งความจำนงตามแบบที่กรมการขนส่งทางบกกำหนด ต่อนายทะเบียนแห่งท้องที่ใดท้องที่หนึ่งเมื่อนายทะเบียนได้รับแจ้งความจำนงตามวรรคหนึ่งแล้วให้ออกใบแนบใบอนุญาตขับรถระหว่างประเทศตามอนุสัญญาว่าด้วยการจราจรทางถนนหรือใบแนบใบอนุญาตขับรถที่ออกโดยพนักงานเจ้าหน้าที่หรือสมาคมยานยนต์ที่มีอำนาจของประเทศในสมาคมประชาชาติแห่งเอเชียตะวันออกเฉียงใต้ให้ และให้ถือว่าใบแนบนั้นเป็นใบอนุญาตเป็นผู้ขับรถในประเภทการขนส่งส่วนบุคคลสำหรับรถที่ผู้มีใบอนุญาตขับรถระหว่างประเทศหรือใบอนุญาตขับรถดังกล่าวได้รับอนุญาตให้เป็นผู้ขับรถได้โดยให้มีอายุหนึ่งปีนับแต่วันที่นายทะเบียนออกใบแนบ ทั้งนี้ เท่าที่ใบอนุญาตขับรถระหว่างประเทศหรือใบอนุญาตขับรถนั้นยังไม่หมดอายุใบแนบใบอนุญาตขับรถระหว่างประเทศตามอนุสัญญาว่าด้วยการจราจรทางถนนให้ใช้แบบบน.๑ และใบแนบในอนุญาตขับรถที่ออกโดยพนักงานเจ้าหน้าที่หรือสมาคมยานยนต์ที่มีอำนาจของประเทศในสมาคมประชาชาติแห่งเอเชียตะวันออกเฉียงใต้ ให้ใช้แบบ บน.๒ท้ายกฎกระทรวงนี้ให้ไว้ ณ วันที่ ๒๐ มีนาคม พ.ศ. ๒๕๒๙ประชุม รัตนเพียรรัฐมนตรีช่วยว่าการกระทรวงการคมนาคมปฏิบัติราชการแทนรัฐมนตรีว่าการกระทรวงคมนาคม[เอกสารแนบท้าย]๑.ใบแนบใบอนุญาตขับรถระหว่างประเทศตามอนุสัญญาว่าด้วยการจราจรทางถนน (บน. ๑) (At. 1)๒.ใบแนบใบอนุญาตขับรถที่ออกโดยพนักงานเจ้าหน้าที่หรือสมาคมยานยนต์ที่มีอำนาจของประเทศในสมาคมประชาชาติแห่งเอเชียตะวันออกเฉียงใต้ (บน. ๒) (At. 2)(ดูข้อมูลจากภาพกฎหมาย)หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่รัฐบาลไทยได้ทำการภาคยานุวัติเข้าเป็นภาคีในอนุสัญญาว่าด้วยการจราจรทางถนนและได้ทำความตกลงว่าด้วยการยอมรับใบอนุญาตขับรถที่ออกโดยพนักงานเจ้าหน้าที่หรือสมาคมยานยนต์ที่มีอำนาจของประเทศในสมาคมประชาชาติแห่งเอเชียตะวันออกเฉียงใต้ซึ่งจะมีผลให้ผู้มีใบอนุญาตขับรถระหว่างประเทศตามอนุสัญญาว่าด้วยการจราจรทางถนนหรือใบอนุญาตขับรถที่ออกโดยพนักงานเจ้าหน้าที่หรือสมาคมยานยนต์ที่มีอำนาจของประเทศในสมาคมประชาชาติแห่งเอเชียตะวันออกเฉียงใต้อาจใช้ใบอนุญาตนั้นขับรถในราชอาณาจักรได้ และโดยที่มาตรา ๙๓ แห่งพระราชบัญญัติการขนส่งทางบกพ.ศ. ๒๕๒๒ บัญญัติห้ามมิให้ผู้ใดปฏิบัติหน้าที่เป็นผู้ประจำรถ เว้นแต่จะได้รับใบอนุญาตจากนายทะเบียนตามหลักเกณฑ์และวิธีการขออนุญาตและการอนุญาตที่กำหนดในกฎกระทรวง และขณะนี้กฎกระทรวงฉบับที่ ๑๔ (พ.ศ. ๒๕๒๕) ออกตามความในพระราชบัญญัติการขนส่งทางบก พ.ศ. ๒๕๒๒ ซึ่งกำหนดหลักเกณฑ์และวิธีการในการขออนุญาตและการอนุญาตให้ปฏิบัติหน้าที่เป็นผู้ประจำรถไว้แล้วนั้นมิได้กำหนดหลักเกณฑ์และวิธีการในการขออนุญาตและการอนุญาตสำหรับผู้มีใบอนุญาตขับรถระหว่างประเทศตามอนุสัญญาว่าด้วยการจราจรทางถนนหรือมีใบอนุญาตขับรถที่ออกโดยพนักงานเจ้าหน้าที่หรือสมาคมยานยนต์ที่มีอำนาจของประเทศในสมาคมประชาชาติแห่งเอเชียตะวันออกเฉียงใต้เพื่อปฏิบัติหน้าที่เป็นผู้ประจำรถในหน้าที่ผู้ขับรถในประเภทการขนส่งส่วนบุคคลไว้ จึงจำเป็นต้องออกกฎกระทรวงนี้โชติกานต์/ปรับปรุง๑๙ มกราคม ๒๕๕๙[๑] ราชกิจจานุเบกษาเล่ม ๑๐๓/ตอนที่ ๕๑/ฉบับพิเศษ หน้า ๑/๓๑ มีนาคม ๒๕๒๙